**Автор: *Айжанова Жадыра Назымханқызы***

**Педагогикалық идеяның тақырыбы:**

***Ағылшын тілі сабағында оқушыларды ойын арқылы***

 ***шығармашылыққа бейімдеу.***

**Бағыты: *қоғамдық- гуманитарлық***

**Қызметі: *ағылшын тілі пән мұғалімі***

**ББҰ мекен- жайы: *«К. Шакенов атындағы орта мектебі» КММ***

***М. Дулатұлы көшесі, 2; тел:87234742757***

**Автордың мекен- жайы: *Жаңаөзен ауылы,* *Береке көшесі,***

***16 үй;*** ***j\_a\_k\_o\_9490@mail.ru***

 **Аннотация**

 Бұл жұмыста жалпы білім беретін мектептің ағылшын тілі мұғалімдеріне арналған сабақ барысында қолданылатын шығармашылық ойын түрлері ұсынылған. Осы ойындарды ойнау арқылы, оқушылардың ағылшын тіліне деген қызығушылықтары, сөздік қорлары және өлең шығару қабілеттері артады.

 В данной статье предаставлены типы творческих игр, используемых на уроках для учителей английского языка в средних общеобразовательных школах. Играя в эти игры, повышается интерес учеников к английскому языку и способность сочинять стихи.

 *Ойын дегеніміз* –төзімділікті, алғырттықты, тапқырлықты, ұқыптылықты, ізденімпаздықты, іскерлікті, дүниетаным өрісінің көлемділігінің, көп білуді, сондай-ақ, басқа да толып жатқан сапалылық қасиеттердің қалыптастыруға үлкен мүмкіндігі бар педагогикалық тиімді әдістердің бірі.

 Ағылшын тілі – қазақ елін әлемге танытатын, әлемдік деңгейге шығаратын тіл. Сол себепті ағылшын тілін үйренудің маңызы зор. Ағылшын тілін оқытуда ойын түрлерін қолдану оқушының тілді үйренуге деген ынтасын арттырады. Ойын арқылы балалар ағылшын тілінде жеңіл қарым-қатынас жасай алады және ойын кезінде оқушылар шаршағандығын сезбей, қызыға отырып тілді тез үйренеді.

 *Кіріспе*
 **Тақырыптың өзектілігі:** Қазақстанның білім беру жүйесінің әлемдік білім кеңістігіне біртіндеп өтуі жағдайында шетел тілдерін оқытудың рөлі артады. Әрине ағылшын тілін оқыту әдістемесінің бірі ойын элементтерімен іс-әрекеттер арқылы оқыту. Ойын элементтері оқытудың бір түрі болып табылады.
 Оқудың алғашқы кезінде оқушының тілдік материалдарды жеңіл меңгеріп кетуіне көмектеседі. Ойын түрлерін дұрыс өткізілген сабақта оқушылардың тілді үйренуіне ынтасы артып, сол тілді білуге қызығады.

 Мұғалім кез-келген ойынды өткізу үшін алдын-ала жоспар құрып алуы керек. Сонымен бірге мұғалім ойынға қойылатын төмендегі әдістемелік талаптарын біліп орындауы тиіс.
*Ол әдістемелік тұрғыдан алғанда мынадай бөліктерден тұрады:*
• 1.Ойынның өтілетін сабақтарының мазмұны мен тақырыбына сай болуы.
• 2.Ойынға берілген уақытты нақты белгілеу.
• 3.Ойынға қажетті материалдардың түгел дайындалып қойылуы.
• 4.Қолданылған сөздер,сөз тіркестері,өлең , сұрақ таңдау.
• 5.Ойындардың өту барысының жоспарын жасау.

Сонымен бірге сынып ішінде ойнайтын ойындар мен іс-әрекеттер арқылы да оқытуға болады. Біз сынып ішінде ойындарды қашан қолдануымыз керек? Мысалы, сабақ үстінде жаңа сөздерді қайталау үшін, өтілген жаңа сабақты еске түсіру үшін қолданған жөн.

Сынып ішінде оқушылардың шығармашылық қабілеттерін арттыру мақсатында мынадай ойындарды ойнатуға болады:

* Find the rhyme
* Write right
* 4 questions

“Find the rhyme” «Ұйқасын тап» ойыны
**Мақсаты:** оқушыларды жылдам ойлауға дағдылау және тақырыпты бекіту
**Шарты:** Бір ойыншы тақырыпқа сай сөз айтады, келесі оқушы сол сөздге ұйқас келетін сөз айтуы тиіс. Егер оқушы 30 секунд ішінде айта алмаса ойыннан шығады.

**Мысалы:** sing-ring || call- tall || raw- law ||

 “Write right” «Дұрысжаз» ойыны
**Мақсаты:** жылдам ойлау қабілетін дамыту, шығармашылығын арттыру, сөздік қорларын молайту.
**Шарты:** Тақтаға екі сөз жазылады. Кімде-кім сол сөздің әр әріпіне сөзді тауып жазса, сол топ жеңіске жетеді.
**Мысалы:** Swim – son, well, ill, mother

 «4 questions» 4 сұрақ ойыны

**Мақсаты:** өлең шығаруға деген қызығушылықтарын ояту, ойлау қабілеттерін дамыту.

**Шарты:** оқушыларға 4 сұрақ беріледі, соған жауап беру арқылы олар 1 шумақ өлең құрастыра алады.

**Мысалы:**

1. What? My phone
2. Where? At home
3. What is it doing? Called me
4. What for? Talk to me

 *Қорытынды.*

   Қорыта келгенде, оқу үрдісінде ойын түрлерін пайдалану біріншіден,  оқушылардың білімін берік меңгерту құралы болса, екіншіден балалардың сабаққа деген қызығушылығын көтеру болып табылады. Ойын түрлерін пайда лану мынадай нәтижеге жеткізеді:
1.Сөздерді айтуды үйренеді, лексикалық және грамматикалық материалды  белсенді түрде меңгереді.
2. Тыңдап түсіну (аудирование) және ауызша сөйлеу дағдылары дамиды.
3. Шығармашылық және ойлау қабілеттері дамиды және байқампаздық қабі-летін ашады.
4. Сабақ жанданады, шет тілін уйренуге деген қызығушылығы оянады. Шар-шауы басылады.
5. Теңдікті сезінеді, сабаққа қызыға қатысады, ұялшақтықты, жасықтықты жеңеді